**Вилоят ҳокимининг**

**2018 йил \_\_\_ сентябрдаги**

**\_\_\_\_\_\_\_\_\_-сонли қарорига**

**3-илова**

**Пайариқ тумани ҳокимлиги девонхонаси тўғрисида
НИЗОМ**

1. **Умумий қоидалар**

1. Ушбу Низом “Маҳаллий давлат ҳокимияти тўғрисида”ги Ўзбекистон Республикаси Қонунига ва Ўзбекистон Республикаси Президентининг 2016 йил 22 декабрдаги “Маҳаллий ижроия ҳокимияти органлари фаолиятини янада такомиллаштириш тўғрисида”ги ПҚ-2691-сонли қарорига мувофиқ туман девонхонасининг вазифалари, функциялари, ҳуқуқлари, масъулиятини ҳамда фаолиятини ташкил этиш тартибини белгилайди.

2. Девонхона ўз фаолиятида Ўзбекистон Республикаси Конституциясига, “Маҳаллий давлат ҳокимияти тўғрисида”ги Ўзбекистон Республикаси Қонунига ва бошқа қонунларга, Ўзбекистон Республикаси Олий Мажлиси палаталарининг қарорларига, Ўзбекистон Республикаси Президентининг фармон, қарор ва фармойишларига, Вазирлар Маҳкамасининг қарор ва фармойишларига ҳамда бошқа қонун ҳужжатларига, халқ депутатлари туман Кенгашининг ва туман ҳокимининг ҳужжатларига, шунингдек ушбу Низомга амал қилади.

3. Девонхона ўз фаолиятини ҳокимнинг раҳбарлигида амалга оширади.

4. Девонхона ўзига юкланган вазифалар ва функцияларни бажаришда Ўзбекистон Республикаси Олий Мажлисининг палаталари, Вазирлар Маҳкамаси, туман ҳокимлиги, шунингдек вилоят ҳокимлиги билан ўзаро ҳамкорлик қилади.

1. **Девонхоннинг вазифалари ва функциялари**

5. Девонхоннинг вазифалари қуйидагилар ҳисобланади:

Ҳокимнинг Ўзбекистон Республикаси Конституциясида, Ўзбекистон Республикасининг “Маҳаллий давлат ҳокимияти тўғрисида"ги Қонунида ва бошқа қонунларида, Ўзбекистон Республикаси Президентининг фармон, қарор ва фармойишларида, Вазирлар Маҳкамасининг қарор ва фармойишларида белгиланган ваколатларининг амалга оширилишини давлат органлари ва бошқа ташкилотлар билан биргаликда таъминлаш;

тасдиқланган норматив-ҳуқуқий ҳужжатларга мувофиқ иш юритиш ва архив ишларини ташкил этишни таъминлаш, келиб тушадиган хат-хабарларни қабул қилиш, рўйхатдан ўтказиш, ҳисобга олиш, тақсимлаш ва мансублигига кўра юборишни, чиқувчи хат-хабарларни қабул қилиш ва жўнатишни ташкил қилиш;

ҳоким ёрдамчиси ва ҳоким ўринбосарларининг мутахассислари билан биргаликда жисмоний ва юридик шахсларнинг мурожаатларини белгиланган тартибда кўриб чиқишни ташкил қилиш;

бошқа таркибий бўлимлар билан биргаликда халқ депутатлари туман Кенгаши сессияларига ва бошқа йиғилишларга техник хизмат кўрсатишни ташкил қилиш;

махфийлик режимини ва давлат сирлари ҳисобланадиган маълумотларни ёки қонун билан қўриқланадиган бошқа сирларни ҳимоя қилишни таъминлаш.

Девонхона қонун ҳужжатларига мувофиқ бошқа функцияларни ҳам бажаради.

1. **Девонхонанинг ҳуқуқлари ва жавобгарлиги**

6. Девонхона ўзига юкланган вазифалар ва функцияларни бажариш учун қуйидаги ҳуқуқларга эга:

ҳокимнинг ҳужжатларини рўйхатдан ўтказиш, ҳисобга олиш, расмийлаштириш, кўпайтиришни ва шу жумладан электрон почта орқали жўнатишни таъминлаш;

махфий ва хизмат доирасида фойдаланиш учун ҳамда ҳукумат телеграммаларини расмийлаштириш, ижросини таъминлашга, ижрочиларга тўғри ва белгиланган тартиб асосида етказиш ҳамда сақлаш;

қабулхонага қўйилган талаблар бўйича ишни ташкил этишга масъулдир.

7. Девонхона ўзига юкланган вазифаларнинг зарур даражада ва самарали бажарилиши ҳамда ҳужжатларнинг рўйхатга олиниши, юритилиши ва сақланиши учун жавоб беради.

Девонхона ўз вазифалари ва функциялари бажарилмаганлиги ёки зарур даражада бажарилмаганлиги учун қонун ҳужжатларига мувофиқ жавобгарликка тортилади.

1. **Девонхонанинг тузилмаси**

8. Девонхонанинг тузилмаси 1 нафардан мудир, ва 1-тоифали мутахассисдан иборат бўлади.

Девонхонанинг тузилмаси ва ходимларининг чекланган сони Ўзбекистон Республикаси Президентининг 2016 йил 22 декабрдаги “Маҳаллий ижроия ҳокимияти органлари фаолиятини янада такомиллаштириш тўғрисида”ги ПҚ-2691-сонли қарори билан белгиланган.

9. Девонхона мудири ва унинг 1-тоифали мутахассиси туман хокимининг фармойиши билан лавозимга тайинланади ва лавозимдан озод этилади.

1. **Девонхонанинг фаолиятини ташкил этиш**

10. Девонхонанинг фаолияти Ўзбекистон Республикаси Конституцияга, “Маҳаллий давлат ҳокимияти тўғрисида”ги Ўзбекистон Республикаси Қонуни ва бошқа қонунларига, Ўзбекистон Республикаси Олий Мажлиси палаталарининг қарорларига, Ўзбекистон Республикаси Президентининг ҳужжатлари ва топшириқларига Вазирлар Маҳкамасининг қарор, фармойиш ва топшириқларига, Ўзбекистон Республикасининг Бош вазири ва унинг ўринбосарлари топшириқларига, ҳоким ва унинг ўринбосарларининг топшириқларига мувофиқ, шунингдек ҳокимликнинг ярим йиллик иш режалари асосида ташкил этилади.

тасдиқланган норматив-ҳуқуқий ҳужжатларга мувофиқ иш юритиш ва архив ишларини ташкил этишни таъминлайди, келиб тушадиган
хат-хабарларни қабул қилиш, рўйхатдан ўтказиш, ҳисобга олиш, тақсимлаш ва мансублигига кўра юборишни, чиқувчи хат-хабарларни қабул қилиш ва жўнатишни ташкил қилади;

ҳокимнинг ҳужжатларини рўйхатдан ўтказиш, ҳисобга олиш, расмийлаштириш, кўпайтиришни ва шу жумладан электрон почта орқали жўнатишни таъминлайди;

ҳокимнинг ёрдамчиси ва ҳоким ўринбосарларининг мутахассислари билан биргаликда жисмоний ва юридик шахсларнинг мурожаатларини белгиланган тартибда кўриб чиқишни ташкил қилади;

бошқа таркибий бўлинмлар билан биргаликда халқ депутатлари туман Кенгаши сессияларига ва бошқа йиғилишларга техник хизмат кўрсатишни ташкил қилади;

махфийлик режимини ва давлат сирлари ҳисобланадиган маълумотларни ёки қонун билан қўриқланадиган бошқа сирларни ҳимоя қилишни таъминлайди.

Девонхона тўғрисидаги Низомга ва ҳокимнинг қарорларига мувофиқ бошқа ваколатларни амалга оширади.

11. Девонхонанинг мудири ва 1-тоифали мутахассиси ўз фаолиятини белгиланган тартибда тасдиқланадиган функционал вазифаларига мувофиқ амалга оширади.